पेट्रोल पंप ने बिकनी पहनकर आने पर दिया फ्री पेट्रोल का ऑफर, और फिर...  
ग्राहकों को आकर्षित करने के लिए दिया था ऑफर
महिलाओं के साथ पुरुष भी पहुंच गए बिकनी पहनकर फ्री पेट्रोल लेने
ट्विटर पर कई यूजर्स ने इसकी कड़ी आलोचना की
आप किसी पेट्रोल पंप पर रुके और वहां आपको अपनी गाड़ियों में पेट्रोल भरते बिकनी पहने पुरुष दिखाई दे तो आपको कैसा लगेगा? आप कह सकते हैं कि ये कोई मजाक है, लेकिन यह मजाक नहीं हकीकत है. भारत में भले ही आप इसकी कल्पना न कर सकते हो, लेकिन भारत से हजारों किमी दूर रूस में इन दिनों एक ऐसी ही खबर सोशल मीडिया पर वायरल हो रही है. दरअसल रूस के एक क्षेत्रीय पेट्रोल पंप ने बिकनी पहनकर आने वाले ग्राहकों को फ्री में पेट्रोल देने का ऑफर दिया था. पेट्रोल पंप के इस ऑफर के बाद जो नतीजा सामने आया वह खुद पेट्रोल पंप के मालिक के लिए भी नाकाबिले यकीन था. 
Rusyada bir petrol sirketi bikini ile gelene bedava benzin kampanyası yapmış sadece erkekler katılmış pic.twitter.com/wImMtnDY1B
दरअसल रूस के समारा क्षेत्र के ओल्वी पेट्रोल पंप के मालिक ने ग्राहकों को आकर्षित करने के लिए बिकनी पहनकर आने पर फ्री पेट्रोल देने का ऑफर दिया. भले ही उनका यह ऑफर लिंग विशेष को ध्यान में रखकर दिया गया हो, लेकिन इसका फायदा उठाने में पुरुष भी पीछे नहीं रहे. पेट्रोल पंप के इस ऑफर के तुरंत बाद ही एक के बाद एक पुरुष बिकनी पहनकर पेट्रोल पंप पर आने लगे और फ्री में पेट्रोल भरने लगे. बिकनी पहनकर पेट्रोल पंप पर आए कुछ पुरुषों की तस्वीर सोशल मीडिया पर भी वायरल हो गई और देखते ही देखते #बिकनीड्रेस ट्विटर पर ट्रेंड करने लगा.
कई ट्विटर यूजर्स ने इस पेशकश की कड़ी आलोचना की. एक यूजर ने लिखा, 'जब आप एक मिशन के बीच में खेल के लिए अपने चरित्र के लिंग को बदल लेते हैं.'
एक अन्य यूजर ने लिखा, 'मुझे और हमारी सरकार को ईंधन भरने वाले लड़कों ने टी-34 जारी किया.' आगे लिखा, 'उन्हें अपने टैंक के लिए ईंधन हासिल करने के लिए एक समूह में आना था. साथ में रूसी गाना बजाते हुए.'
एक यूजर को तो पुरुष को बिकनी में देखकर आग की याद आ गई. उसने लिखा, 'ये हॉट बॉडी आग के लिए खतरा है.'